Den danske professionelle danser Camilla Dallerup vandt lørdag aften Strictly Come Dancing, der er Englands svar på Vild med Dans. Det skriver nordjyske.dk.

Sammen med partneren Tom Chambers, der er skuespiller, tog hun de bedste dansetrin i den afgørende finalerunde, der blev vist på BBC1. Camilla Dallerup er fra Aalborg, men bor i England og er specialist i latinamerikanske danse. Hendes professionelle partner Ian Waite deltog også i det engelske danseprogram. Camilla Dallerup har tidligere deltaget i den populære dansedyst, hvor hendes dansepartner var Peter Schmeichel. Men den store målmand havde det sværere med at danse end at vogte et fodboldmål, så parret blev slået ud i indledende runde.